കരിപ്പൂര് സ്വര്ണ്ണക്കടത്ത് സംഘത്തിലെ ഒരാള്കൂടി അറസ്റ്റില് കരിപ്പൂര് സ്വര്ണക്കടത്തുമായി ബന്ധപ്പെട്ട് ഒരാള്കൂടി അറസ്റ്റില്. കൊടുവള്ളി സംഘത്തില്പെട്ട വട്ടോളി സ്വദേശി കോട്ടോപറമ്ബില് മുഹമ്മദ് റാഫി31യാണ് പിടിയിലായത്. രഹസ്യതാവളത്തില്നിന്ന് റാഫിയെ കൊണ്ടോട്ടി ഡിവൈഎസ്പി അഷ്റഫിന്റെ നേതൃത്വത്തിലുള്ള സംഘം അറസ്റ്റ് ചെയ്തത്. 16ഓളം വാഹനങ്ങളും പൊലീസ് പിടിച്ചെടുത്തിട്ടുണ്ട്. ഇതോടെ കേസില് അറസ്റ്റിലായ പ്രതികളുടെ എണ്ണം 34 ആയി. കരിപ്പൂര് വിമാനത്താവളം വഴി സ്വര്ണം കടത്തിയ കേസില് കൂടുതല് പ്രതികള് ഉള്പ്പെട്ടിട്ടുണ്ടെന്നാണ് കസ്റ്റംസിന്റെ കണ്ടത്തല്. കേസില് 17 പ്രതികളെ കൂടി അറസ്റ്റ് ചെയ്യാന് അനുമതി നല്കണമെന്ന് ആവശ്യപ്പെട്ട് കസ്റ്റംസ് നല്കിയ അപേക്ഷ കോടതി ഇന്ന് അംഗീകരിച്ചിരുന്നു.The post കരിപ്പൂര് സ്വര്ണ്ണക്കടത്ത് സംഘത്തിലെ ഒരാള്കൂടി അറസ്റ്റില് first appeared on MalayalamExpressOnline.